Currency
నోట్లమార్పిడిలో 15%కి తగ్గిన కమిషన్‌
ముంబై, డిసెంబరు 10:పెద్దనోట్లరద్దు తర్వాత కరెన్సీ కొత్తనోట్ల చెలామణి మార్పిడికి బ్రోకర్ల కమిషన్‌ కూడా తగ్గడంతో ఆవేదన చెందుతున్నారు. ఓవైపు ఐటిశాఖ దాడులు, మరోవైపు ఇడి తనిఖీలు వంటివి అటు బ్యాంకింగ్‌రంగంలోను, ఇటు ప్రైవేటు దళాల రుల్లోను వణుకుపుట్టిస్తున్నాయి. దేశవ్యాప్తంగా కొత్తనోట్ల మార్పిడికి ఇచ్చే కమిషన్‌ 30-40 శాతంగా ఉండేది. రానురాను ఇపుడు ఈ కొత్త నోట్ల మార్పిడి కమిషన్‌ 15శాతానికి తగ్గి పోయిందని అంచనా. లక్షరూపాయలు నగదు ను మార్పిడి చేసుకోదలిస్తే రూ.15వేలు కమి షన్‌ చెల్లించాల్సిఉంటుంది. మూడునుంచి ఆరు నెలల తర్వాత కొత్త నోట్లు అప్పగించాలంటే పదిశాతం కమిషన్‌ను కొందరు ఏజెంట్లు అడు గుతున్నట్లు తెలుస్తోంది. కరెన్సీ మార్కెట్‌లో ఒక ఆపరేటర్‌ ఈ వివరాలను వెల్లడించినట్లు పలు కథనాలు వెలువడ్డాయి.
సరఫరా ఆంక్షల కారణంగా కొత్తనోట్లు పాతనోట్ల స్థానంలో మార్పిడి చేసేందుకు కఫ్టం అవుతోంది. ఎక్కువగా రూ.100 నోట్ల రూపంలోనే బదిలీ అవుతున్నాయి వ్యవస్థలో కొత్త రూ.500, రూ.2000 నోట్లు అందుబాటులో ఉన్నా ఎక్కువశాతం రూ.100కే ప్రాధాన్యం అవు తోంది. ఎందుకంటే మార్చడం సులువవుతుంది. అలాగే బంగారం కూడా పాతనోట్లతో విక్రయిస్తే పదిగ్రాములు 50వేల రూపాయలుగా ఉంది. మొద టివారంలోనే ఈ భారీ ఎత్తున కొనుగోళ్లుజరిగాయి.
ప్రస్తుతం మార్కెట్‌ పదిగ్రాములు 30వేలకు చేరితే మధ్యవర్తులు బ్రోకర్లు పాతనోట్ల సాయంతో కొను గోళ్లను 35వేల నుంచి 37వేల రూపాయలుగా విక్ర యిస్తున్నట్లు తేలింది. ప్రస్తుతం బంగారంధరలు తగ్గి పదిగ్రాములు 28వేలుగా కొనసాగుతున్న సంగ తి తెలిసిందే. ఇదిలా ఉంటే బంగారంపైనా, నోట్ల మార్పిడిపైనా పెద్ద ఎత్తున ఆంక్షలు పెరగడంతో నిర్వహించేందుకు దళారులకు ధైర్యం చాలడంలేదు.
ఇప్పటికే పలు ప్రైవేటు బ్యాంకులు, ప్రభుత్వరంగ బ్యాంకుల లావాదేవీలపై ఎన్‌ఫోర్స్‌మెంట్‌ డైరెక్ట రేట్‌, సిబిఐ, ఐటిశాఖలు సంయుక్తంగా నిఘా పెంచడంతో ఎక్కువ మొత్తం లావాదేవీలు రాను రాను తగ్గిపోతున్నాయి చిన్నమొత్తాలతోనే ఆదా యపు పన్నుపరిధిలోనికి రాకుండా జాగ్రత్తలు తీసు కుంటూ మార్పిడి చేస్తున్నారు. బ్యాంకు మేనేజర్లు, కొందరు సిబ్బంది ఇందులో కీలకపాత్ర పోషి స్తున్నట్లు సిబిఐ ఇప్పటికే గుర్తించింది. అలాగే దేశవ్యాప్తంగా జరుగుతున్న మెట్రోనగ రాల్లో ముంబై, పుణె, అహ్మదాబాద్‌, ఢిల్లీ, లక్నో, కోల్‌కత్తాలలతో పాటు హైదరాబాద్‌ గ్రేటర్‌ నగరం పై కూడా దర్యాప్తు సంస్థల నిఘా ఉంది. పలు బ్యాంకుల్లో జరిగిన లావాదేవీలు, జన్‌ధన్‌ఖాతాల వివరాలు, వాటిలో జమ అయిన సొమ్ము వంటి వాటిపై ఆరా తీస్తున్నారు. అలాగే ఆధార్‌సాయంతో జరిగిన వివరాలపై కూడా కన్నేసినట్లు సమాచారం.